#### E L Ő T E R J E S Z T É S

**A Városstratégiai, Idegenforgalmi és Sport Bizottság 2022. május 24-i ülésére**

**Tájékoztató az Oladi Kilátó és a Felsőcsatári Gyermeküdülő épületeinek állapotáról**

Szombathely Megyei Jogú Város Önkormányzata felkérte a PANNON ARCHIKON Kft-t statikai szakvélemény készítésére az Oladi Kilátó épületének szerkezeti felülvizsgálata tekintetében. Az elkészült szakvélemény az előterjesztés mellékletét képezi.

A Kilátó épületén az elmúlt évtizedben nem történt az állapotmegóvására irányuló fenntartás, ezért a szerkezetében olyan mértékű romlás keletkezett, hogy a statikai szakvélemény alapján a kilátó ilyen állapotban nem látogatható. A megnyitáshoz a falazatok szerkezeti javítása, megerősítése lenne szükséges.

A kezelő AGORA Savaria Nonprofit Kft. a Felsőcsatári Gyermeküdülő állapotáról készíttetett Piroska László okleveles építészmérnökkel szakértői véleményt, amely szintén az előterjesztés mellékletét képezi.

A szakértői vélemény alapján az épület szerkezete több tekintetben baleset- és életveszélyes. Az épület biztonságos és rendeltetésszerű használatát csak komoly statikus és szakági tervezők által készített felújítási terv alapján elvégzett, szerkezetet is érintő felújítás után teszi lehetővé.

Tekintettel arra, hogy sem az Oladi Kilátó, sem a Felsőcsatári Gyermeküdülő felújítására az önkormányzat 2022. évi költségvetésében nem áll rendelkezésre forrás, ezért javaslom az európai uniós és egyéb pályázati felhívások folyamatos nyomon követését, monitorozását, az épületeknek az előterjesztés mellékletei szerinti szakvélemények alapján szükséges felújítását lehetővé tevő pályázati felhívások felkutatását.

Kérem a Tisztelt Bizottságot, hogy az előterjesztést megtárgyalni, és a javaslatot elfogadni szíveskedjék.

**Szombathely, 2022. május ,, ”**

 **/: Horváth Soma :/**

**HATÁROZATI JAVASLAT**

**……../2022. (V.24.) VISB számú határozat**

A Városstratégiai, Idegenforgalmi és Sport Bizottság a „Tájékoztató az Oladi Kilátó és a Felsőcsatári Gyermeküdülő épületeinek állapotáról” című előterjesztést megtárgyalta, és az SZMSZ 54. § (1) bekezdés 18. pontja, valamint az 54. § (3) bekezdés 2. pontja alapján javasolja az európai uniós és egyéb pályázati felhívások folyamatos nyomon követését, az épületeknek az előterjesztés mellékletei szerinti szakvélemények alapján szükséges felújítását lehetővé tevő pályázati felhívások felkutatását.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 Tóth Kálmán a Bizottság elnöke

 (a végrehajtás előkészítéséért:

 Kalmár Ervin, a Városüzemeltetési Osztály vezetője

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** folyamatos